
A Red, Red Rose

O my Luve’s like a red, red rose,

     That’s newly sprung in June:

     O my Luve’s like the melodie,

     That’s sweetly play’d in tune.

As fair art thou, my bonie lass,

     So deep in luve am I;

     And I will luve thee still, my dear,

     Till a’ the seas gang dry.

Till a’ the seas gang dry, my dear,

     And the rocks melt wi’ the sun;

     And I will luve thee still, my dear,

     While the sands o’ life shall run.

And fare-thee-weel, my only Luve!

     And fare-thee-weel, a while!

     And I will come again, my Luve,

     Tho’ ’twere ten thousand mile!




Glossary

Old, rare, and literary words used in this text, with short plain-English meanings from the Classics Reference Library glossary.


	'twere phrase

	it were; it would be (archaic)

	thee pronoun

	you (when speaking to one person, as the object) (archaic)

	thou pronoun

	you (when speaking to one person, as the subject) (archaic)

